62023CJ0165_INF
Tiesas (sestā palāta) 2024. gada 14. novembra spriedums –Komisija/Bulgārija (Invazīvas svešzemju sugas)
(lieta C‑165/23) (
1
)
Valsts pienākumu neizpilde – Vide – Invazīvu svešzemju sugu ievešanas un izplatības novēršana un pārvaldība – Regula (ES) Nr. 1143/2014 – 14. panta 1. un 2. punkts – Pienākums ieviest tādu invazīvu svešzemju sugu uzraudzības sistēmu, kas rada bažas Eiropas Savienībai – 13. panta 2. un 5. punkts – Pienākumi izstrādāt un īstenot vienotu darbības plānu vai darbības plānu kopumu, kā arī nekavējoties nosūtīt šo rīcības plānu vai šos rīcības plānus Eiropas Komisijai
1.
Vide – Invazīvu svešzemju sugu ievešanas un izplatības novēršana un pārvaldība – Regula Nr. 1143/2014 – Dalībvalstu pienākumi – Rīcības plānu izstrāde un īstenošana attiecībā uz invazīvu svešzemju sugu ceļiem, kas rada bažas Savienībai – Rīcības plāni attiecībā uz šo sugu ievešanas un izplatīšanās prioritārajiem ceļiem – Datu nosūtīšana Komisijai – Neesamība – Pienākumu neizpilde
(Eiropas Parlamenta un Padomes Regulas Nr. 1143/2014 13. panta 2. un 5. punkts)
(skat. 23., 25.– 28. punktu, 55. punkts, rezolutīvās daļas 1. punktu)
2.
Vide – Invazīvu svešzemju sugu ievešanas un izplatības novēršana un pārvaldība – Regula Nr. 1143/2014 – Dalībvalstu pienākumi – Invazīvu svešzemju sugu, kas rada bažas Savienībai, uzraudzības sistēmas izveide vai iekļaušana esošā sistēmā – Neesamība – Pienākumu neizpilde
(Eiropas Parlamenta un Padomes Regulas Nr. 1143/2014 14. pants)
(skat. 50., 52. – 55. punktu un rezolutīvās daļas 2. punktu)
Rezolutīvā daļa
1)
Neizstrādājot un neīstenojot vienotu rīcības plānu vai rīcības plānu kopumu, kā arī nekavējoties šo rīcības plānu vai šos rīcības plānus nenosūtot Eiropas Komisijai, Bulgārijas Republika nav izpildījusi pienākumus, kas tai ir saistoši saskaņā Eiropas Parlamenta un Padomes Regulas (ES) Nr. 1143/2014 (2014. gada 22. oktobris) par invazīvu svešzemju sugu introdukcijas un izplatīšanās profilaksi un pārvaldību 13. panta 2. un 5. punktu.
2)
Neieviešot vai savā esošajā sistēmā neintegrējot invazīvu svešzemju sugu, kas rada bažas Eiropas Savienībai, uzraudzības sistēmu, kurā ietverta visa Regulas Nr. 1143/2014 14. panta 2. punktā paredzētā informācija, Bulgārijas Republika nav izpildījusi pienākumus, kas tai ir saistoši saskaņā ar šīs regulas 14. panta 1. un 2. punktu.
3)
Bulgārijas Republika atlīdzina tiesāšanās izdevumus.
(
1
)	OV C 173, 15.5.2023.